paragraph_text: Znakovni jezici razvili su se kao učinkovita sredstva komunikacije gdje god postoje zajednice gluhih osoba i čine jezgru lokalnih kultura Gluhih. Iako se znakovnim jezikom prvenstveno koriste gluhe i nagluhe osobe, koriste ga i čujuće osobe, kao što su oni koji fizički ne mogu govoriti, oni koji imaju problema s govornim jezikom zbog invaliditeta ili stanja i oni s gluhim članovima obitelji, što uključujuće i djecu gluhih odraslih osoba.